Kelebihan Al-'Aqd di Kalangan Usahawan Francais Berlainan Agama
Authors: Husain Mohd Huefiros Efizi , Abd Rahman Noor Naemah , Mohd Razif Nor Fahimah 
Published: November 2020

Pembentukan al-'aqd dalam perniagaan ditunjangi kehendak syara' bagi memastikan kebajikan setiap pihak berakad dijamin dan sesuatu matlamat yang disasarkan dapat dicapai dengan sempurna. Al-'aqd yang mewakili kepada pelaksanaan kontrak, menuntut kepada pematuhan di atas persepakatan sepanjang tempoh ia berlangsung. Keperluan al-'aqd ditonjolkan melalui ciri-ciri dan syarat tertentu mengikut disiplin muamalat Islam merangkumi pelbagai sudut bermula daripada sighah, pelaksana akad, perkara diakadkan dan kesan terhadap hukum. Kelebihan mematuhi prinsip ini bukan hanya dibuka kepada usahawan di kalangan muslim sahaja, bahkan secara menyeluruh merentasi agama, adat dan budaya. Manakala perniagaan francais pula, merupakan perniagaan yang dijalankan bersandarkan kepada kontrak sepenuhnya terutama kepada hubungan di antara pemberi dan penerima francais. Pelbagai isu melibatkan kontrak francais berlaku di kalangan pengusaha perniagaan tersebut di Malaysia merangkumi bermacam jenis produk dipasarkan. Melihatkan kepada isu yang berbangkit, maka kajian ini menemukan kelebihan prinsip al-'aqd kepada usahawan francais yang terdiri daripada agama berbeza. Oleh itu, pengkaji menggunakan kaedah kualitatif untuk mencapai objektif kajian dengan melibatkan kaedah kepustakaan dari pelbagai rujukan dan sesi temu bual bersama mereka yang berkenaan dengan perniagaan francais. Hasil kajian mendapati al-'aqd menawarkan kelebihan yang mampu memberi kemanfaatan kepada pihak berkontrak dalam francais sama ada di kalangan muslim atau sebagainya mencakupi pemilihan pihak berkontrak, penjelasan bentuk penawaran dan penerimaan serta kesan yang akan diterima untuk jangka masa panjang. Kajian ini mencadangkan agar al-'aqd dapat diperkenalkan dengan berkesan dan kesedaran ke atas pelaksanaan prinsip ini dipertingkatkan kepada lebih ramai pengusaha francais bagi memastikan pihak berkontrak mengenalpasti hak dan batasan dalam sesebuah kontrak dengan sewajarnya berpandukan kepada ajaran Islam sebenar.
ABSTRACT
Al-'aqd in business is based on the requirements of syara’ to ensure the welfare of each party is guaranteed and a targeted goal can be achieved perfectly. It represents the execution of the contract, demands compliance with the agreement throughout the period in which it is in force. The need for al-'aqd is highlighted through certain characteristics and conditions according to the discipline of Islamic muamalat covering various angles starting from sighah, the executor of the contract, the matter in question, and the effect on the law. Its advantages are not only open to entrepreneurs among Muslims only but across religions, customs, and cultures. The franchise business, on the other hand, is a business conducted based on a full contract, especially on the relationship between the grantor and the recipient of the franchise. Various issues involving franchise contracts occurred. This study examines the advantages of the al-'aqd principle to franchise entrepreneurs of different religions. Using qualitative methods by involving the library method and interview with the franchisee. The results of the study found that al-'aqd offers advantages that provide benefits to the contracting parties in the franchise whether among Muslims or so covering the selection of contractors, the explanation of the form of supply and acceptance as well as the effects that will be received in the long run. This study suggests that al-'aqd can be introduced effectively and awareness on the implementation of this principle is increased to more franchisees to ensure that contractors identify the rights and limitations in a contract accordingly based on the true teachings of Islam.